Ξιφασκία στους Θερινούς Ολυμπιακούς Αγώνες 1904 – Ατομικό ξίφους ασκήσεως ανδρών

Το ατομικό ανδρών στο ξίφος ασκήσεως ήταν ένα από τα πέντε αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1904 στο Σαιντ Λούις.

 Σύνοψη αγωνίσματος 
Το αγώνισμα διεξήχθη στις 7 Σεπτεμβρίου στο Φράνσις Τζιμνάσιουμ και έλαβαν μέρος συνολικά εννέα ξιφομάχοι από τρεις χώρες. Η Κούβα με τρεις αθλητές και η Γερμανία με έναν έκαναν το ντεμπούτο τους στο ξίφος ασκήσεως, καθώς δεν είχαν εκπροσώπηση στα τουρνουά του 1896 και του 1900. Οι υπόλοιποι πέντε αθλητές ήταν από τις Ηνωμένες Πολιτείες.

Αξίζει να σημειωθεί ότι η Διεθνής Ολυμπιακή Επιτροπή καταχωρεί τον Άλμπερτσον Βαν Ζο Ποστ ως Κουβανό και τον Γουίλφρεντ Χολρόιντ ως Αμερικανό, ενώ είναι αμερικανικής και βρετανικής καταγωγής αντίστοιχα. Επίσης, τον Τσαρλς Τάταμ ως Κουβανό στα ατομικά αγωνίσματα και ως Αμερικανό στα ομαδικά, ενώ είναι αμερικανικής καταγωγής. 

Ο προκριματικός γύρος αποτελούταν από δύο ομίλους, όπου κάθε ξιφομάχος αντιμετώπισε όλους τους υπόλοιπους. Οι δύο πρώτοι κάθε ομίλου πήραν την πρόκριση για τον τελικό γύρο, όπου αγωνίστηκαν για τα μετάλλια. Ο Κουβανός Ραμόν Φονστ ήταν αήττητος σε όσους αγώνες έδωσε και πήρε με άνεση το χρυσό. Στη δεύτερη θέση βρέθηκε ο Άλμπερτσον Βαν Ζο Ποστ, καθώς ηττήθηκε μόνο στους δύο αγώνες ενάντια στον Φονστ. Το χάλκινο κατέκτησε ο Τσαρλς Τάταμ, ο οποίος νίκησε τον Γερμανό Γκούσταβ Κασμίρ, αφήνοντάς τον τέταρτο.«Fencing at the 1904 St. Louis Summer Games: Men's Foil, Individual» Sports Reference.

 Αποτελέσματα 
 Προκριματικός γύρος 

Α' Όμιλος
 Θέση  Ξιφομάχος  Χώρα  Νίκες  Ήττες 1  Ραμόν Φονστ  Κούβα 4  0 2  Άλμπερτσον Βαν Ζο Ποστ  Κούβα 3  1 3 Τσαρλς Τάουνσεντ  Ηνωμένες Πολιτείες 2  2 4 Θίοντορ Κάρστενς  Ηνωμένες Πολιτείες 1  3 5 Γουίλιαμ Γκρέμπε  Ηνωμένες Πολιτείες 0  4

Β' Όμιλος
 Θέση  Ξιφομάχος  Χώρα  Νίκες  Ήττες 1  Γκούσταβ Κασμίρ 20px|border|Γερμανία Γερμανία 3  0 2  Τσαρλς Τάταμ  Κούβα 2  1 3  Γουίλφρεντ Χολρόιντ  Ηνωμένες Πολιτείες 1  2 4  Άρθουρ Φοξ  Ηνωμένες Πολιτείες 0  3

 Τελικός γύρος 
 Θέση  Ξιφομάχος  Χώρα  Νίκες  Ήττες 1  Ραμόν Φονστ  Κούβα 3  0 2  Άλμπερτσον Βαν Ζο Ποστ  Κούβα 2  1 3 Τσαρλς Τάταμ  Κούβα 1  2 4 Γκούσταβ Κασμίρ 20px|border|Γερμανία Γερμανία 0  3

 Τελική κατάταξη 

 Κατάταξη  Ξιφομάχος  Χώρα 1 Ραμόν Φονστ  Κούβα 2 Άλμπερτσον Βαν Ζο Ποστ  Κούβα 3 Τσαρλς Τάταμ  Κούβα 4 Γκούσταβ Κασμίρ 20px|border|Γερμανία Γερμανία 5-6 Τσαρλς Τάουνσεντ  Ηνωμένες Πολιτείες Γουίλφρεντ Χολρόιντ  Ηνωμένες Πολιτείες 7-8 Θίοντορ Κάρστενς  Ηνωμένες Πολιτείες Άρθουρ Φοξ  Ηνωμένες Πολιτείες 9 Γουίλιαμ Γκρέμπε  Ηνωμένες Πολιτείες

 Παραπομπές 

 Εξωτερικοί σύνδεσμοι 


Ατομικό ξίφους ασκήσεως